wickkiey/tamil-wikipedia-chunked huggingface dataset:
# அரசினர் கலைக் கல்லூரி, கரூர்

## கல்லூரியின் வரலாறு

1966ம் ஆண்டு தமிழக அரசால், கரூர் பகுதி மாணவர்களின் முன்னேற்றத்திற்காக ஆரம்பிக்கப்பட்டது இக்கல்லூரி ஆகும். ஆரம்பிக்கப்பட்ட பொழுது சென்னை பல்கலைகழகத்துடன் இணைக்கப்பட்டிருந்த இந்த கல்லூரி 5 இளங்கலை படிப்புகள் உடன் தொடங்கப்பட்டது. 1972ஆம் ஆண்டு வரை ஆண்கள் கல்லூரியாக மட்டுமே இருந்த இந்த கல்லூரி அதன்பின்பு இருபாலரும் பயிலும் கல்லூரியாக மாற்றப்பட்டது. இதன்மூலம் ஆண்கள், பெண்கள் என கரூர் மற்றும் சுற்றுவட்டார பகுதியை சார்ந்த மாணவர்கள் இக்கல்லூரியின் மூலம் பயனடைந்து வருகின்றனர். 1984- 85 கல்வியாண்டு முதல் திருச்சிராப்பள்ளி, பாரதிதாசன் பல்கலைக்கழகத்துடன் இணைக்கப்பட்ட இந்தக் கல்லூரி 1988ஆம் ஆண்டு தமிழ்நாடு மாநில அரசினால் இளங்கலை பட்டப்படிப்பில் அறிமுகப்படுத்தப்பட்ட கணினி அறிவியல் படிப்பினை தமிழ்நாட்டில் முதன்முறையாக கல்லூரி பாடத்திட்டத்தில் சேர்த்து பெருமை அடைந்தது. 2000ஆம் ஆண்டு முதல் கணினி படிப்புகள் அல்லாத மாணவர்களுக்கும் கணினி கற்பிக்கும் பாடத்திட்டத்தை செயல்படுத்தி வருகிறது.
2001ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் மூன்று நட்சத்திர தகுதி பெற்றது. 2006ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் "'பி +'" தர சான்றிதழ் பெற்றது. அதே ஆண்டு தமிழ்நாடு மாநில அரசினால் சுயநிதி கல்வி பாடத்திட்டங்கள் அனைத்தும் பொதுப் பிரிவாக மாற்றப்பட்டு மாற்றப்பட்டு அதன்படி ஆசிரியர்கள், பேராசிரியர்கள் பணிக்கு அமர்த்தப்பட்டனர். 2007ஆம் ஆண்டு பல்கலைக்கழக மானிய குழுவினரால் குழுவினரால் இந்த கல்லூரி தன்னாட்சி தகுதியினை அடைந்தது. 2014ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் பி+ தரத்திலிருந்து "ஏ" என்ற தரத்திற்கு இக்கல்லூரி உயர்த்தப்பட்டது. தன்னாட்சி தகுதியினை அடைந்தது முதல் இக்கல்லூரி படிப்படியாக தனது உள் கட்டுமானங்கள், நூலக வசதி, கல்லூரி அரங்கம், ஒவ்வொரு துறையினருக்கான தனித்தனி ஆய்வக வசதி, இணையவழி பயன்பாடுகள் என அனைத்திலும் முன்னேறி வருகிறது புள்ளியியல், நிலவியல் போன்ற பல்வேறு பாடத்திட்டங்களை தனது கல்லூரி பாடத்திட்டத்தில் சேர்த்து வருகிறது. முழுநேர மற்றும் பகுதிநேர முனைவர் ஆய்வு படிப்புகள் கற்பிக்கப்படுகின்றன. மொத்தம் 17 பாடங்கள் இளங்கலை பிரிவிலும் 12 பாடங்கள் முதுகலை பிரிவிலும் இந்த கல்லூரியின் மூலம் கற்பிக்கப்படுகிறது. 2010ஆம் ஆண்டு தமிழ், ஆங்கிலம் என மொழிப் பிரிவு கற்கும் மாணவர்களுக்கான ஆய்வு வசதி செய்து தரப்பட்டுள்ளது் ஒவ்வொரு வருடமும் தனது ஆசிரியர்களை பெருகிக்கொண்டே போகும் இந்த கல்லூரியில் தற்சமயம் 115 ஆசிரியர்கள் பணியாற்றுகின்றனர். அவர்களில் 62 பேர் முனைவர் பட்டம் பெற்றவர்கள் ஆவார். ஒவ்வொரு வருடமும் மாநில அளவில் கல்வி அளவிலும், விளையாட்டுகளிலும் இந்தக் கல்லூரி மாணவர்கள் பங்கு பெற்று பல்வேறு பதக்கங்களையும் சான்றிதழ்களையும் பெற்று வருகின்றனர். மேலும் இந்த கல்லூரியிலன் தேசிய மாணவர் படை, புது டெல்லியில் நடைபெறும் குடியரசு தின விழாவில் பங்கேற்கவும் தேர்வு செய்யப்பட்டுள்ளனர்.
மேலும் இந்த கல்லூரியில் 20க்கும் மேற்பட்ட அலுவலகப் பணியாளர்கள் பணிபுரிகின்றனர்
# அரசினர் கலைக் கல்லூரி, கரூர்

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# அரசினர் கலைக் கல்லூரி, கரூர்

## வழங்கும் படிப்புகள்

### முனைவர் படிப்புகள்

தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம் , இயற்பியல், வேதியியல், கணிதம், தாவரவியல், உயிரியல் மற்றும் கணினி அறிவியல் என மொத்தம் 11 பிரிவுகளில் முனைவர் பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
# அரசினர் கலைக் கல்லூரி, கரூர்

## வழங்கும் படிப்புகள்

### முதுகலை படிப்புகள்

தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம் , இயற்பியல், வேதியியல், கணிதம், தாவரவியல், உயிரியல் கணினி அறிவியல் மற்றும் நிலவியல் என மொத்தம் 12 கலை, அறிவியல் மற்றும் பொருளாதார பிரிவுகளில் முதுகலை பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
# அரசினர் கலைக் கல்லூரி, கரூர்

## வழங்கும் படிப்புகள்

### இளநிலைப் படிப்புகள்

தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம் , இயற்பியல், வேதியியல், கணிதம், தாவரவியல், உயிரியல் கணினி அறிவியல், பட்டய கணக்காளர், நிலவியல், புள்ளியியல் மற்றும் வணிக மேலாண்மை என மொத்தம் 17 பிரிவுகளில் இளங்கலை பாடங்கள் கற்பிக்கப்படுகிறது.
# அரசினர் கலைக் கல்லூரி, கரூர்

## சேவைகள்

மாணவர்களின் கல்வி முன்னேற்றம் மட்டுமின்றி தனிப்பட்ட ஆர்வம், தனி நபர் மேலாண்மை போன்றவற்றையும் ஊக்குவிப்பதற்காக இந்த கல்லூரியால் பல்வேறு முயற்சிகள் செய்யப்பட்டு வருகிறது.
வங்கிப் பணிகள் மற்றும் அரசு பணிகளில் பணிகளில் சேருவதற்கான போட்டித் தேர்வுகளை எழுதுவதற்கு மாணவர்களுக்கு தனி வகுப்புகள் நடைபெறுகிறது. கணினி அல்லாத மாணவர்களுக்கு கணினி கற்பிக்கும் செயல்திட்டம் 2000 ஆண்டு முதல் முதல் நடந்து வருகிறது. மாணவர்கள் தங்கள் உடல்நலனை பராமரிக்க விளையாட்டுத் திடல், உடற்பயிற்சி நிலையம் போன்றவையும் மன நலனை சீராக வைத்துக்கொள்ள ஆலோசனை மையம், பெண்களுக்கான தனி சேவை மையம் போன்றவையும் இந்த கல்லூரியில் உள்ளது. இக் கல்லூரி நூலகத்தில் இணையவழி பயன்பாடு மூலமாக 20 ஆயிரத்திற்கும் மேற்பட்ட நூல்கள் பராமரிக்கப்பட்டு வருகிறது வருகிறது வருகிறது மேற்பட்ட நூல்கள் பராமரிக்கப்பட்டு வருகிறது வருகிறது வருகிறது. மாணவர்களின் தனித் திறமைகளை ஊக்குவிக்கும் விதமாக பயிற்சிகள் அளிக்கப்பட்டு கல்லூரிகளுக்கு இடையேயான போட்டிகளில் பங்கெடுக்க முயற்சிகள் செய்யப்பட்டு வருகிறது. பேச்சுத்திறமை, தொடர்பு கொள்ளும் திறமை, மொழியறிவு அதிகரித்தல் என தனிநபர் மேலாண்மைக்கான செயல்பாடுகள் அனைத்திற்கும் குழு அமைக்கப்பட்டு மாணவர்கள் பங்கெடுக்க ஊக்குவிக்கப்படுகின்றனர். கல்லூரி படிப்பிற்கு பின்பான வேலைவாய்ப்பினை உறுதி செய்வதற்காக செய்வதற்காக உறுதி செய்வதற்காக செய்வதற்காக வேலைவாய்ப்பு மையமும் கல்லூரியில் கல்லூரியில் அமைக்கப்பட்டு செயல்பட்டு வருகிறது் அரசு உதவித் தொகைகள் சரியான மாணவர்களுக்கு சரியான மாணவர்களுக்கு தொகைகள் சரியான மாணவர்களுக்கு சென்று செய்யவும் வழிவகை வழிவகை செய்யப்பட்டுள்ளது. இவ்வாறு கரூர் மற்றும் சுற்றுவட்டார பகுதிகளில் ஒவ்வொரு ஆண்டும் கிட்டத்தட்ட 3500 முதல் 4500 வரையிலான மாணவர்களின் கல்வி, வேலைவாய்ப்பு மற்றும் பொருளாதார நிலையை உயர்த்துவதற்கு அனைத்து முயற்சிகளும் இந்த கல்லூரியால் மேற்கொள்ளப்பட்டு வருகிறது.
# தாமிரம்(II) அசைடு

**தாமிரம்(II) அசைடு** *(Copper(II) azide )* என்பது Cu(N<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதுவொரு மிதமான அடர்த்தி கொண்ட வெடி பொருளாகும்.
# தாமிரம்(II) அசைடு

## பயன்கள்

தாமிரம்(II) அசைடு அதிகமாக வெடிபொருளாகப் பயன்படுத்தப்படுகிறது. நடைமுறை செயற்பாடுகளுக்கே இச்சேர்மம் வினையாற்றக்கூடியது என்பதால் இதை கரைசலாகப் பயன்படுத்துவதே சிறந்ததாகும்.
# தாமிரம்(II) அசைடு

## தயாரிப்பு

நீரில் கரையக்கூடிய Cu2+ உப்புகள் மற்றும் அசைடு அயனிகள் இடையே நிகழும் அயனிப்பரிமாற்ற வினையில் தாமிரம்(II) அசைடு உருவாகிறது. (வினைகொள்ளா அயனிகள் கீழ்கண்ட வினையில் தவிர்க்கப்பட்டுள்ளது).
:Cu<sup>2+</sup> + 2 N<sub>3</sub><sup>−</sup> → Cu(N<sub>3</sub>)<sub>2</sub>  
இது நைட்ரிக் அமிலத்தால் சிதைக்கப்பட்டு வெடித்தல் இயல்பிலா வேதிப்பொருட்கள் உருவாகின்றன.
:Cu(N<sub>3</sub>)<sub>2</sub> + 2HNO<sub>3</sub> → 3N<sub>2</sub> + 2NO<sub>2</sub> + Cu(OH)<sub>2</sub>
# தாமிரம்(I) ஐதராக்சைடு

**தாமிரம்(I) ஐதராக்சைடு** (*Copper(I) hydroxide*) என்பது CuOH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் இருப்புக்கான சான்றுகள் மிகக் குறைவாகும். தங்கம்(I) மற்றும் வெள்ளி(I) ஆகியவற்றின் மோனோ ஐதராக்சைடுகளுக்கும் இதே போன்ற நிலைமை பொருந்தும். இருப்பினும், திண்ம CuOH ஒரு நிலையற்ற மஞ்சள்-சிவப்பு திடப்பொருளாகக் கூறப்படுகிறது. தாமிரம்(I) ஐதராக்சைடு என்ற இந்த தலைப்பு கோட்பாட்டு பகுப்பாய்வின் பொருளாக உள்ளது.  
தாமிரம்(I) ஐதராக்சைடு சேர்மம் தாமிரம்(II) ஐதராக்சைடு சேர்மமாக எளிதில் ஆக்சிசனேற்றப்படும் என்று எதிர்பார்க்கப்படுகிறது:
::4CuOH + 2 H<sub>2</sub>O + O<sub>2</sub> → 4Cu(OH)<sub>2</sub>  
தாமிரம்(I) ஐதராக்சைடு விரைவாக நீரிழக்கும் என்றும் எதிர்பார்க்கப்படுகிறது:
::2CuOH -> Cu<sub>2</sub>O + H<sub>2</sub>O  
தாமிர(I) ஆக்சைடு (Cu<sub>2</sub>O) உருவாவதில் ஓர் இடைநிலைப் பொருளாக திண்ம CuOH ஒரு முக்கியப் பொருளாக உள்ளது. இச்சேர்மம் பல்வேறு பயன்பாடுகளைக் கொண்டுள்ளது. எ.கா. சூரிய மின்கலங்களில் பயன்படுத்துவதற்கான பயன்பாடுகளுக்கு பயன்படுகிறது.
# பாகோ பாகோ

**பாகோ பாகோ** (*Pago Pago*, ; சமோவ மொழி: ˈpaŋo ˈpaŋo) அமெரிக்க சமோவாவின் ஆட்புலத் தலைநகரமாகும். 2010இல் இதன் மக்கள்தொகை 3,656 ஆக இருந்தது. பாகோ பாகோ பன்னாட்டு வானூர்தி நிலையம் இங்கு அமைந்துள்ளது. சுற்றுலா, மனமகிழ்வு, உணவு, மற்றும் சூரை மீனைப் (டுனா) பெட்டிப்படுத்துதல் ஆகியவை முதன்மைத் தொழில்களாக உள்ளன.
# எசுடெபானெகெத்

**எசுடெபானெகெத்** (*Stepanakert*, *Step'anakert*) அல்லது **கான்கெண்டி** (*Khankendi*, அசர்பைஜான் மொழி: *Xankəndi*) நடைமுறைப்படி தன்னாட்சியுடைய குடியரசான நகோர்னோ கரபாக் குடியரசின் தலைநகரமும் மிகப்பெரிய நகரமும் ஆகும். 2013ஆம் ஆண்டுக் கணக்கெடுப்பின்படி இந்நகரத்தின் மக்கள்தொகை 54,500 ஆகும். இவர்களில் பெரும்பாலோர் ஆர்மீனிய இனத்தவராவர்.
# வில்லெம்ஸ்டாடு

**வில்லெம்ஸ்டாடு** (*Willemstad*, ) நெதர்லாந்து இராச்சியத்தின் அங்கநாடாக, தென் கரீபியக் கடலில் உள்ள தீவும் குராசோவின் தலைநகரமும் ஆகும். முன்னதாக 2010இல் நெதர்லாந்து அண்டிலிசு கலைக்கப்படுவதற்கு முன்பாக அதன் தலைநகரமாக இருந்தது. இதன் மக்கள்தொகை 150,000 ஆக மதிப்பிடப்பட்டுள்ளது. அமெரிக்காக்களிலேயே மிகவும் தொன்மையான யூதர் தொழுகைக்கூடமான குரோசோ தொழுகைக்கூடம் இங்குள்ளது. வரலாற்றுச் சிறப்பு மிக்க இந்நகரம் நான்கு பகுதிகளாகப் பிரிக்கப்பட்டுள்ளது: பண்டா, ஓட்ரோபன்டா, இரண்டையும் சின்ட் அன்னா வளைகுடா பிரிக்கிறது. இதன் முனையில் இயற்கைத் துறைமுகமான *ஷோட்கத்* அமைந்துள்ளது. மற்ற இரு பிரிவுகளாக ஷார்லூ, பீட்டர்மாய் இசுமல் உள்ளன. நகர மையமும் அதன் கட்டிடக்கலைவண்ணமும் துறைமுக நுழைவும் ஐக்கிய நாடுகள் சபையால் உலகப் பாரம்பரியக் களமாக அறிவிக்கப்பட்டுள்ளன.
# சாரா பாய்சன்

**சாரா டில் "சால்லி" பாய்சன் (Sarah Till "Sally" Boysen)** (பிறப்பு மார்ச் 5, 1949) ஓகியோ பல்கலைக்கழகத்தின் உளவியற் பேராசிரியர் ஆவார். Boysen is a primate researcher and former Director of the Chimp Center at the university. இவர் இடிசுக்கவர் இதழால் 50 அரிய பெண் அறிவியலாளர்களில் ஒருவராகத் தேர்வு செய்யப்பட்டுள்ளார்.
# சாரா பாய்சன்

## இளம்பருவம்

பாய்சன் 1949 மார்ச் 5இல் சாந்துசுகியில் பிறந்தார். இவர் 1983இல் ஓகியோ மாநிலப் பல்கலைக்கழகத்தின் சிம்பஞ்சி மையத்தில் ஒப்பீட்டு அறிதல் திட்ட்த்தை உருவாக்கினார். இவர் அறிதிறன், மொழியியல், நரம்பறிவியல் ஆகிய அறிவியல் புலங்களின் இணையுறவில் சிம்பஞ்சிகளின் அறிதல் திறமைகளை ஆய்வு செய்தார். பல்கலைக்கழகம் இம்மையத்தைத் தொடர்வதற்கான வெளி உதவி ஏது கிடைக்கவில்லை என மைய உயர்செலவினத்தைக் காரணமாகக் கூறியது.அதோடு நில்லாமல், மையத்தில் இருந்த இரண்டு சிம்பஞ்சிகளை டெல்சாசு மாநிலச் சான் அந்தோனியோவில் உள்ள காப்பகத்துக்கும் மாற்றிவிட்டது. இடமாற்றத்தால் அந்த இரு சிம்பஞ்சிகளும் இறந்துவிட்டன. இவர் இதை எதிர்த்து பல்கலைக்கழகத்தின் மீது தொடர்ந்த வழக்கும் தோல்வி கண்டது.
# தாமிர சிலிசைடு

கரிம சிலிக்கான் தயாரிக்க உதவும் தொழிற்சாலை முறை உற்பத்தியான நேரடிச் செயல்முறையில் தாமிர சிலிசைடு தயாரிக்கப்படுகிறது. இச்செயல்முறையில், தாமிர சிலிசைடு , சிலிக்கானுடன் மெத்தில் குளோரைடு சேரும் வினைக்கு வினையூக்கியாகச் செயல்படுகிறது. தொழில்முறையில் நிகழும் இவ்வினை உபயோகமுள்ள இருமெத்தில் இருகுளோரோசிலேனைத்: தருகிறது.
:2 CH<sub>3</sub>Cl + Si → (CH<sub>3</sub>)<sub>2</sub>SiCl<sub>2</sub>
# குரோமியம்-வனேடியம் எஃகு

**குரோமியம்-வனேடியம் எஃகு** *(Chromium-vanadium steel)* என்பது கார்பன், மாங்கனீசு, பாசுபரசு, கந்தகம், சிலிக்கான், குரோமியம் மற்றும் வனேடியம் முதலிய தனிமங்களை ஒருங்கிணைத்துக் கொள்ளும் ஓர் எஃகு உலோகக் கலவையாகும். இவற்றில் சில வடிவங்களை அதிவேக எஃகாக பயன்படுத்தமுடியும் . குரோமியம் மற்றும் வனேடியம் இரண்டும் எஃகை அதிகக் கடினத் தன்மையுடையதாக மாற்றுகின்றன. குரோமியமானது, தேய்மானம், ஆக்சிசனேற்றம் மற்றும் அரிமானம் முதலியவற்றைத் தடுக்கவும் உபயோகமாகிறது. குரோமியமும் கார்பனும் சேர்ந்து மீள்தன்மையை அதிகரிக்கச் செய்கின்றன.
# ஜந்தாகா வட்டம்

**ஜந்தாகா வட்டம்** (जन्दाहा प्रखँड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.
# ஜந்தாகா வட்டம்

## ஊராட்சிகள்

இந்த வட்டத்தில் உள்ள ஊராட்சிகள்
1. பஹசி சைத்பூர்
1. ப்சாந்தபூர்
1. டதல்பூர்
1. பிஜரைலி
1. லோமா
1. ரசல்பூர் புருஷோத்தம்
1. பிராபூர்
1. மஹிசைர்
1. சோஹரத்தி
1. மஹிபுரா
1. அரனியா
1. பர்ஹாணா உர்ஃப் ரசல்பூர் யைஸ்
1. விஷான்பூர் பேதவுலியா
1. ரலஹா
1. ஹசரத் ஜந்தாஹா
1. டீஹ் புசவுலி
1. ளரப்ரசாத்
# விக்கிப்பீடியா:பங்களிப்பாளர் அறிமுகம்/எஸ். பி. கிருஷ்ணமூர்த்தி

மதுரையைச் சேர்ந்த **எஸ். பி. கிருஷ்ணமூர்த்தி**, தமிழ்நாடு அரசின் கூட்டுறவுத் தணிக்கைத் துறையில், தேர்வுநிலை கூட்டுறவு தணிக்கை அலுவலராகப் பணியாற்றி, 2009-ஆம் ஆண்டில் ஓய்வு பெற்றவர். பிப்ரவரி 2013 முதல் தமிழ் விக்கிப்பீடியாவில் எழுதத் தொடங்கி, இந்திய வரலாறு, பண்டைய எகிப்து, மெசொப்பொத்தேமியா, பண்டைய அண்மை கிழக்கு, இந்திய அரசியல், இந்து சமயம், புவியியல், நடப்பு நிகழ்வுகள், ஆளுமைகள் தொடர்பாக 5,000 இற்கும் மேற்பட்ட கட்டுரைகளைப் பங்களித்துள்ளார். ஒளிப்படங்களையும் விக்கிமீடியா காமன்சில் பதிவேற்றியுள்ளார். இவரது 11 கட்டுரைகள் விக்கிப்பீடியாவின் *முதற்பக்கக் கட்டுரைகள்* பகுதியிலும், 19 கட்டுரைகள் விக்கிப்பீடியாவின் *உங்களுக்குத் தெரியுமா?* பகுதியிலும் வெளிவந்துள்ளன.
# அறுவடை

அறுவடை நடந்தபோது எடுத்த படம்]]
அறுவடை நடைபெற்ற போது எடுத்த படம்]]
யின் செல்ச்விக்-கால்ச்டீனின் வயலில் வைக்கோல்.]]
, 1900-1910 இல் கம்பு அறுவடை.]]
வள்ளிக்கிழங்கு அறுவடை செய்பவர். பேடன்-வூர்ட்டம்பேர்க்,ஜெர்மனி]]  
**அறுவடை** *(Harvest)* என்பது வயல்களில் பயிர்களை அறுப்பதைக் குறிக்கும். பயிர் முழுவதும் வளர்ந்த பிறகே அறுவடை செய்வர். அறுவடைக் காலத்தை சிறப்பிக்க அறுவடைத் திருவிழாவைக் கொண்டாடும் வழக்கம் பல நாடுகளில் உண்டு. நெடுங்காலமாகவே உழவர்களே அறுவடை செய்து வருகின்றனர். தற்காலத்தில் உழவுக் கருவிகளும் இவ்வேலையைச் செய்கின்றன.  
அறுவடைக்கு தானியங்கள் அல்லது துடிப்புகளை வெட்டுவது அறுவடையாகும். பொதுவாக அரிவாள் அல்லது அறுவடை இயந்திரங்களை அறுவடைக்குப் பயன்படுத்துகின்றனர். பொதுவான பயன்பாட்டில் "அறுவடை" என்ற வார்த்தையில் உடனடி அறுவடை கையாளுதல் அடங்கும், இதில் சுத்தம் செய்தல், வரிசைப்படுத்துதல், பொதி செய்தல் மற்றும் குளிரூட்டல் ஆகியவை அடங்கும்.  
அறுவடை முடிவடைவது என்பது வளரும் பருவத்தின் முடிவைக் குறிக்கிறது, அல்லது ஒரு குறிப்பிட்ட பயிருக்கு வளர்ந்து வரும் சுழற்சியைக் குறிக்கிறது, மேலும் இந்த நிகழ்வின் சமூக முக்கியத்துவம் பல மதங்களில் காணப்படும் அறுவடை திருவிழாக்கள் போன்ற பருவகால கொண்டாட்டங்களின் மையமாக அமைகிறது.
# அறுவடை

## சொற்பிறப்பு

"அறுவடை", ஒரு பெயர்ச்சொல், பழைய ஆங்கில வார்த்தையான கார்ஃப்-எச்ட்டில் இருந்து வந்தது (கோணங்கள் ஏஞ்சலிலிருந்து பிரிட்டிச் தீவுகளுக்கு மாறுவதற்கு முன்பு உருவாக்கப்பட்டது) அதாவது "ஆகச்ட் மாதம் " "இலையுதிர் காலம்" (பருவம்), "அறுவடை நேரம்" அல்லது அறுவடை காலம் என்றும் கருதபடுகின்றது. (இது தொடர்ந்து பிரித்தானிய பேச்சுவழக்கில் "இலையுதிர் காலம்" என்றும், பொதுவாக "பயிர்களை சேகரிக்கும் காலம்" என்றும் பொருள்படும்.) "அறுவடை" என்பது இலையுதிர்காலத்தில் தானியங்கள் மற்றும் பிற வளர்ந்த பொருட்களை அறுவடை செய்தல், சேகரித்தல் மற்றும் சேமித்தல் ஆகியவற்றின் செயல்பாட்டைக் குறிக்கிறது. தானியங்கள் மற்றும் பிற வளர்ந்த பொருட்கள் "அறுவடை" என்னும் வினைச்சொல்லாக இருந்தது: "அறுவடை செய்வது" என்பது அறுவடை (அல்லது பயிர்) அறுவடை செய்தல், சேகரித்தல் மற்றும் சேமித்தல் என அழைக்கப்படுகிறது. அறுவடை செய்பவர்கள் அறுவடை செய்யும் உபகரணங்களை கொண்டு அறுவடை செய்கிறார்கள்.
# அறுவடை

## பயிர் தோல்வி

பயிர் செயலிழப்பு என்பது அறுவடை தோல்வி என்றும் அழைக்கப்படுகிறது. இது எதிர்பார்ப்புடன் ஒப்பிடும்போது இல்லாத அல்லது பெரிதும் குறைந்து வரும் பயிர் விளைச்சலாகும். மேலும் தாவரங்கள் சேதமடைந்து, கொல்லப்பட்டு, அல்லது அழிக்கப்படுவ தன் மூலம் அல்லது அவை உண்ணக்கூடிய பழங்கள், விதைகள் மற்றும் இலைகளை உருவாக்கத் தவறியதால் பாதிக்கப்படுகின்றன. அவர்கள் எதிர்பார்த்த ஏராளமான அறுவடை தோல்விகளும் உள்ளன.
தாவர நோய் வெடிப்புகள் (எ.கா. பெரிய பஞ்சம் அயர்லாந்து, அதிக மழை, எரிமலை வெடிப்புகள், புயல்கள், வெள்ளம் அல்லது வறட்சி போன்ற பேரழிவு நிகழ்வுகளால் பயிர் தோல்விகள் ஏற்படுகின்றன. மேலும் மண்ணின் சீரழிவின் மெதுவான, ஒட்டுமொத்த விளைவுகளால், மிக அதிகமான மண் உப்புத்தன்மை, அரிப்பு, பாலைவனமாக்கல், பொதுவாக வடிகால், ஓவர் டிராஃப்டிங் (நீர்ப்பாசனத்திற்காக), அதிகப்படியான கருத்தரித்தல் அல்லது அதிகப்படியான சுரண்டல் ஆகியவற்றின் விளைவுகளும் ஏற்படுகின்றன.  
வரலாற்றில், பயிர் தோல்விகள் மற்றும் அடுத்தடுத்த பஞ்சங்கள் மனித இடம்பெயர்வு, கிராமப்புற வெளியேற்றம் போன்றவற்றைத் தூண்டின.  
தொழில்துறை ஒற்றைப் பண்பாடுகளின் பெருக்கம், பயிர் பன்முகத்தன்மையைக் குறைத்தல் மற்றும் செயற்கை உரங்கள் மற்றும் பூச்சிக்கொல்லிகளின் அதிகப்படியான பயன்பாட்டைச் சார்ந்து இருப்பதால், மீளுருவாக்கம் செய்ய இயலாத அதிகப்படியான மண்ணுக்கு வழிவகுத்தது. பல ஆண்டுகளாக, நிலத்தின் நீடித்த விவசாயம் மண்ணின் வளத்தை குறைத்து பயிர் விளைச்சலைக் குறைக்கிறது. சீராக வளர்ந்து வரும் உலக மக்கள்தொகை மற்றும் உள்ளூர் மக்கள்தொகையுடன், சற்றே குறைந்து வரும் வளர்ச்சி ஏற்கனவே ஒரு பகுதி அறுவடை தோல்விக்கு சமமானதாகும். உரங்கள் மண்ணின் மீளுருவாக்கத்தின் தேவையை முதலில் தவிர்க்கின்றன, மேலும் சர்வதேச வர்த்தகம் உள்ளூர் பயிர் தோல்விகளை பஞ்சமாக வளரவிடாமல் தடுக்கிறது.
# அறுவடை

## பிற பயன்கள்

அறுவடை பொதுவாக தானியங்கள் மற்றும் உற்பத்தியைக் குறிக்கிறது, ஆனால் பிற பயன்பாடுகளையும் கொண்டுள்ளது என்பது குறிப்பிடதக்கது. மேலும் மீன்பிடித்தல் மற்றும் பதிவு செய்தல் அறுவடை என்றும் குறிப்பிடப்படுகிறது. திராட்சை அறுவடை செய்வதைக் குறிக்க அறுவடை என்ற சொல் பயன்படுத்தப்படுகிறது. நீர்ப்பாசன சூழலில், நீர் அறுவடை என்பது விவசாய அல்லது வீட்டு உபயோகங்களுக்காக மழைநீரை சேகரித்தல் மற்றும் வெளியேற்றுவதை குறிக்கிறது. அறுவடைக்கு பதிலாக, மீன்வளம் அல்லது நீர்வளத்தை சுரண்டுவது போல சுரண்டல் என்ற வார்த்தையும் பயன்படுத்தப்படுகிறது. ஆற்றல் அறுவடை என்பது ஆற்றலை (சூரிய சக்தி, வெப்ப ஆற்றல், காற்றாலை ஆற்றல், உப்புத்தன்மை சாய்வு மற்றும் இயக்க ஆற்றல் போன்றவை) கைப்பற்றி சேமித்து வைக்கும் செயல்முறையாகும். உடல் அறுவடை, அல்லது கேடவர் அறுவடை என்பது உடற்கூறியல் ஆய்வுக்கு சடலங்களை சேகரித்து தயாரிக்கும் செயல்முறையாகும். இதேபோன்ற அர்த்தத்தில், உறுப்பு அறுவடை என்பது வாழ்வு நோக்கங்களுக்காக ஒரு நன்கொடையாளரிடம் இருந்து திசுக்கள் அல்லது உறுப்புகளை அகற்றுவது ஆகும்.
வேளாண்மை அல்லாத பொருளில், "அறுவடை" என்ற சொல் ஒரு பொருளாதாரக் கொள்கையாகும், இது வெளியேறும் நிகழ்வு அல்லது பணப்புழக்க நிகழ்வு என அழைக்கப்படுகிறது. எடுத்துக்காட்டாக, ஒரு நபர் அல்லது வணிகம் ஒரு நிறுவனத்தில் உரிமையாளர் பதவியில் இருந்து வெளியேறினால் அல்லது ஒரு தயாரிப்பில் அவர்கள் செய்யும் முதலீட்டை அகற்றினால், அது அறுவடை உத்தி என்று அழைக்கப்படுகிறது.
# அறுவடை

## கனடா

கனடாவில் அறுவடை அல்லது உள்நாட்டு அறுவடை என்பது பூர்வீக மற்றும் ஒப்பந்த உரிமைகள் பற்றிய விவாதங்களில் இடம்பெருவதாகும். முதல் நாடுகள், மெடிஸ் மற்றும் இன்யூட் ஆகியோரால் வேட்டையாடுதல், மீன்பிடித்தல் மற்றும் தாவர சேகரிப்பு ஆகியவற்றைக் குறிக்கிறது. எடுத்துக்காட்டாக, க்விச்சின் விரிவான நில உரிமைகோரல் ஒப்பந்தத்தில், "அறுவடை என்றால் சேகரித்தல், வேட்டையாடுதல், பொறி அல்லது மீன்பிடித்தல் என்பனவாகும் ..." " இதேபோல், டிலிச்சோ நில உரிமைகோரல் மற்றும் சுய அரசாங்க ஒப்பந்தத்தில், "அறுவடை" என்பது தொடர்பாக வனவிலங்குகள், வேட்டை, பொறி அல்லது மீன்பிடித்தல் மற்றும் தாவரங்கள் அல்லது மரங்கள் தொடர்பாக, சேகரித்தல் அல்லது வெட்டுதல் எனவும் குறிப்பிடப்படுகிறது. ""
# அறுவடை

## தமிழில் குறிப்புகள்

### பழமொழிகள்

- உழுகிற நாளில் ஊருக்குப் போனால், அறுக்கிற நாளில் ஆள் தேவையில்லை
- அறுக்கமாட்டாதவன் இடுப்பில் ஆயிரத்துஎட்டு அறிவாளாம்!
# அறுவடை

## தமிழில் குறிப்புகள்

### இலக்கியங்கள்

தமிழ் இலக்கியங்களில் அறுவடையை பற்றிய குறிப்புகள் உள்ளன.  
:இசையமுது என்ற நூலில்
# அறுவடை

## மேலும் பார்க்க

- அறுவடைத் திருவிழா
- கதிர் அடித்தல்
- பொங்கல்
# கருணாகரன் (கவிஞர்)

**கருணாகரன்** (பிறப்பு: 1963) ஈழத் தமிழ்க்கவிஞர். ஈழப்போர்க்காலத்தையும் அதன் பின்னான சூழலையும் ஆழமான கண்ணோட்டத்தில் கவிதைகளாகவும் கட்டுரைகளாகவும் கதைகளாகவும் எழுதியுள்ளார். சுயாதீன ஊடகவியலாளராகவும் பதிப்பாளராகவும் இதழாளராகவும் அறியப்படுகிறார்.
# கருணாகரன் (கவிஞர்)

## வாழ்க்கைக் குறிப்பு

கருணாகரனின் தந்தை பெயர் சிவராசா. தாத்தா பெயர் கந்தையா. பூர்வீக ஊர் யாழ்ப்பாணம் மாவட்டம் இடைக்காடு. அப்பாவின் அம்மா பெயர் செல்லம்மாபிள்ளை.  
அம்மா சி. சிவபாக்கியம். அம்மாவின் தந்தை பெயர் சின்னையா. அவரின் சொந்த ஊர் இடைக்காடு. அம்மாவின் அம்மாவின் (பாட்டி) பெயர் கதிராசிப்பிள்ளை. அவரது சொந்த ஊர் இயக்கச்சி.  
கருணாகரன், கிளிநொச்சி மாவட்டம் இயக்கச்சி என்னும் கிராமத்தில் 05.09.1963 இல் பிறந்தார். இயற்பெயர் சிவகருணாகரன். இவர், இயக்கச்சி அரசினர் தமிழ்க்கலவன் பாடசாலையில் (இயக்கச்சி மகா வித்தியாலயம்) ஆரம்பக்கல்வியையும் பளை மகா வித்தியாலயத்தில் (பளை மத்தியகல்லூரி) மேற்கல்வியையும் கற்றார். இடதுசாரிய அரசியலில் ஈடுபாடு கொண்டு, 1983 இல் ஈரோஸ் அமைப்பில் இணைந்து ஈழவிடுதலைப்போராட்டத்தில் செயற்பட்டார். அந்த இயக்கத்தின் அரசியல் ஏடான 'பொதுமை' பத்திரிகையின் ஆசிரிய பீடத்திலும் விடுதலைப் புலிகள் கலை, பண்பாட்டுக்கழகத்தின் வெளியீடான 'வெளிச்சம்' சஞ்சிகையின் ஆசிரியராகவும் 'தமிழீழ தேசியத் தொலைக்காட்சி'யின் பணிப்பாளராகவும் செயற்பட்டிருக்கிறார். நூற்றுக்கு மேற்பட்ட இலக்கியக் கூட்டங்களையும் நூல் அறிமுக நிகழ்வுகளையும் திரைப்படக் காட்சிகளையும் நடத்தியுள்ளார். கிளிநொச்சி எழத்தாளர் - வாசகர் வட்டம், மக்கள் சிந்தனைக் களம், கிளிநொச்சி திரைப்பட வட்டம் ஆகியவற்றின் தொடக்குநர்.  
இவர் 1987 ஆம் ஆண்டு வசந்தகுமாரி என்பவரைத் திருமணம் செய்து கொண்டார். இரண்டு ஆண் பிள்ளைகள். ஹேமந்த் (1987) விதுல்ஜன் (மகிழ்) (1996)
# கருணாகரன் (கவிஞர்)

## எழுத்துலக அறிமுகம்

பள்ளிக் கல்விக் காலத்தில் இயக்கச்சியில் வசித்த இரத்தினசிங்கம், பத்மநாதன் ஆகியோரால் வாசிப்பில் ஆர்வமூட்டப்பட்டார். முதல் கவிதை தினகரன் (கொழும்பு) பத்திரிகையில் 1981 இல் பிரசுரமானது. தொடர்ந்து நா.விசுவலிங்கம் மூலமாக “மல்லிகை“ சஞ்சிகையில் எழுதினார். முதல் நேர்காணல் “கவிதை” இதழில் வெளியானது. முதல் கவிதைத் தொகுப்பு 1999 இல் வெளியிடப்பட்டது.
# கருணாகரன் (கவிஞர்)

## பணியும் படைப்புகளும்

1980 களின் முற்பகுதியிலிருந்து கவிதைகளையும், சிறுகதைகளையும் எழுதியுள்ளார். அரசியல், சமூகவியல் துறைகளில் ஆய்வு, விமர்சனம் எனப் பல கட்டுரைகளை எழுதியிருக்கிறார். சுயாதீன ஊடகவியலாளராக சாதாரண மக்களையும் துறைசார்ந்த ஆளுமைகளையும் பல நேர்காணல்களில் பதிவு செய்திருக்கிறார். 'மகிழ்' பதிப்பகத்தின் வாயிலாக பல நூல்களை வெளியிட்டுள்ளார்.  
இவரது கவிதைகள் ஆங்கிலம், சிங்களம், கன்னடம், மலையாளம் ஆகிய மொழிகளில் பெயர்ப்புக்குள்ளாகியுள்ளன. 'இப்படி ஒரு காலம்' என்ற கட்டுரைத் தொகுப்பு Wanni Mathaga (வன்னி நினைவுகள்) என்ற பெயரில் சிங்கள மொழியில் மொழிபெயர்க்கப்பட்டுள்ளது.
# கருணாகரன் (கவிஞர்)

## கவிதை நூல்கள்

1. ஒரு பொழுதுக்குக் காத்திருத்தல் (மகிழ் - 1999)
1. ஒரு பயணியின் நிகழ்காலக்குறிப்புகள் (மகிழ் - 2003)
1. பலியாடு (வடலி - 2009)
1. எதுவுமல்ல எதுவும் (மகிழ் - 2010)
1. ஒரு பயணியின் போர்க்காலக்குறிப்புகள் (கருப்புப்பிரதிகள் - 2012)
1. நெருப்பின் உதிரம் ( மகிழ் - 2014)
1. இரத்தமாகிய இரவும் பகலுமுடைய நாள் ( காலச்சுவடு 2015)
1. படுவான்கரைக் குறிப்புகள் (மகிழ் - 2015)
1. நினைவின் இறுதி நாள் (புது எழுத்து - 2020)
1. உலகின் முதல் ரகசியம் (புலம் - 2020)
1. கடவுள் என்பது துரோகியாயிருத்தல் (யாவரும் - 2021)
1. இரவின் தூரம் (நடு 2021)
1. மௌனத்தின் மீது வேறொருவன் (தாயதி 2021)
1. அருளப்பட்ட மீன் (பரிசல் 2022)
# கருணாகரன் (கவிஞர்)

## சிறுகதைகள்

- வேட்டைத்தோப்பு (கயல்கவின் 2014)
# கருணாகரன் (கவிஞர்)

## கட்டுரை

- இப்படி ஒரு காலம் (கரைச்சி கலாச்சாரப்பேரவை - 2014)
- அன்பின் திசைகள் (மகிழ் 2018)
- எதிர் (கவிதைகளைப் பற்றிய கட்டுரைகள் - வேரல் புக்ஸ் 2022)
# கருணாகரன் (கவிஞர்)

## **நேர்காணல்**

புகைப்படக்காரன் பொய் சொல்வதில்லை (எதிர் பதிப்பகம் 2016)
# கருணாகரன் (கவிஞர்)

## **விருதுகள்/ பரிசுகள்**

1991 ஆண்டு “ஈழநாதம்” பத்திரிகை நடத்திய சிறுகதைப் போட்டியில் முதற்பரிசு  
2014 ஆண்டு தோப்பு இலக்கிய வட்டத்தின் **”மொழி விருது”**.  
2011 ஆண்டு கரைச்சி கலாசாரப் பேரவையின் **“கரை எழில் விருது”** .  
2013 ஆண்டு பச்சிலைப்பள்ளி அபிவிருத்திச் சங்கத்தின் **“தென்னங்கீற்று விருது”**  
2022 ஆண்டு பச்சிலைப்பள்ளிப் பிரதேச சபையின் **”எழுத்துக்கலைஞர் விருது”**  
2023 ஆண்டு அவுஸ்திரேலிய தமிழ் இலக்கிய கலைச்சங்கத்தின் **சிறந்த கவிதை நூலுக்கான பரிசு** (கடவுள் என்பது துரோகியாயிருத்தல்)  
2023 ஆண்டு உள்ளம் சஞ்சிகையின் விருதும் பணமும் அளிக்கப்பட்டது.  
2023 ஆண்டு தீம்புனல் பத்திரிகையின் **”சிறந்த எழுத்தாளருக்கான விருது”**
# விக்கிப்பீடியா:Chemical infobox

This page presents several **chemical infoboxes** to present வேதிச் சேர்மம் data in a standardized form. They are to be used on all chemical articles, and as such are actively being used in the .
# விக்கிப்பீடியா:Chemical infobox

## Reliability of data

These tables are constructed by experts in the field of chemical sciences, as well as amateurs and may have been edited by less-knowledgeable passers-by or vandals. Although these tables are well designed, and useful to present the relevant chemical data, the accuracy of information they contain cannot be guaranteed. This also applies to the information in the Hazards section, which is provided for reference value only. When handling chemicals, always take the proper precautions as defined also by *reliable* sources of information, particularly பொருள் பாதுகாப்பு குறிப்பு தாள்s (SDSs) supplied by the manufacturer and/or relevant government agency. Also see விக்கிப்பீடியா:பொதுவான பொறுப்புத் துறப்புகள்.  
All data as presented in these tables are for materials in their standard state, which is defined to be 25&nbsp;°C and 100&nbsp;பாசுக்கல் (அலகு), unless other conditions are explicitly indicated.
# விக்கிப்பீடியா:Chemical infobox

## How to use these tables

These templates are for creating new infoboxes in wikipages which have no (current) infobox yet. The following steps indicate how to do this.  
1. Edit the chemicals article to add the infobox to
1. Copy and paste **one** of the following three templates listed in .
1. Fill in the details; empty fields are okay.  
See *What links here* in the *toolbox* on this wikipage, and the to find wikipages as examples of use.
# விக்கிப்பீடியா:Chemical infobox

## How to use these tables

### Risk and safety statements

The raw risk and safety statements codes for R-சொற்றொடர்கள் and S-சொற்றொடர்கள் do not mean much to most people. A set of templates has been created to ease the confusion, one template for each phrase. If one enters **** into the table cell, the displayed result is : holding the cursor over the link displays the meaning of the code.
# விக்கிப்பீடியா:Chemical infobox

## How to use these tables

### Supplementary data page

If using the full Chembox, a supplementary page should be created as soon as time allows. This is most simply done by clicking on the red link in the table <u>Supplementary data page</u>, then type . Save the page, then edit to enter the information.
# அம்ராவதி விரைவுவண்டி

:அமராவதி விரைவுவண்டி என்ற பெயரில் மற்றொரு வண்டி உண்டு.  
12111/12112 எண் கொண்ட **அம்ராவதி விரைவுவண்டி** என்னும் விரைவுவண்டியை இந்திய இரயில்வே இயக்குகிறது. இந்த வண்டி மும்பை சத்திரபதி சிவாஜி நிலையத்தில் இருந்து கிளம்பி அமராவதி நிலையத்தை வந்தடையும். இந்த வண்டி நாள்தோறும் இயக்கப்படுகிறது.
12111 என்ற எண்ணுடன் மும்பையில் இருந்து கிளம்பும். அமராவதியில் இருந்து வரும் வண்டிக்கு 12112 என்ற எண் வழங்கப்பட்டிருக்கிறது.
# அம்ராவதி விரைவுவண்டி

## கால அட்டவணை

12111 **அம்ராவதி விரைவுவண்டி** மும்பையில் இருந்து நாள்தோறும் 20:05 மணிக்கு கிளம்பி, அடுத்த நாள் காலை 08:15 மணிக்கு அமராவதியை வந்தடையும்.  
12112 **அம்ராவதி விரைவுவண்டி**, அமராவதியில் இருந்து 19:05 மணிக்கு கிளம்பி, அடுத்த நாள் காலை 06:25 மணிக்கு மும்பையை வந்தடையும்.  
| நிலையத்தின் குறியீடு | நிலையத்தின் பெயர் | **12111 - மும்பை - அமராவதி** | தொலைவு
(கிளம்பும் இடத்தில் இருந்து) | நாள் | **12112 - அமராவதி - சத்திரபதி** | தொலைவு
(கிளம்பும் இடத்தில் இருந்து) | நாள் |  |  |  |
| --- | --- | --- | --- | --- | --- | --- | --- | --- | --- | --- |
| CSTM | மும்பை | - | **20:05** | 0 | 1 | **06:25** | - | 672 | 2 |  |
| DR | தாதர் | 20:13 | 20:15 | 9 | 1 | 05:57 | 06:00 | 664 | 2 |  |
| KYN | கல்யாண் சந்திப்பு | 21:00 | 21:03 | 54 | 1 | 05:07 | 05:10 | 619 | 2 |  |
| IGP | இகத்புரி | 22:48 | 22:50 | 137 | 1 | 03:25 | 03:30 | 536 | 2 |  |
| NK | நாசிக் ரோடு | 23:43 | 23:45 | 188 | 1 | 01:50 | 01:55 | 485 | 2 |  |
| JL | ஜள்காவ் | 02:28 | 02:30 | 420 | 2 | 23:13 | 23:15 | 252 | 1 |  |
| BSL | புசாவள் | 03:35 | 03:45 | 445 | 2 | 22:40 | 22:50 | 228 | 1 |  |
| MKU | மால்காபூர் | 04:31 | 04:33 | 495 | 2 | 21:38 | 21:40 | 178 | 1 |  |
| NN | நண்டுரா | 04:55 | 04:57 | 523 | 2 | 21:18 | 21:20 | 150 | 1 |  |
| SEG | ஷேகாவுன் | 05:16 | 05:18 | 547 | 2 | 20:58 | 21:00 | 126 | 1 |  |
| AK | அகோலா சந்திப்பு | 05:45 | 05:50 | 584 | 2 | 20:25 | 20:30 | 89 | 1 |  |
| MZR | முர்தாஜ்பூர் | 06:18 | 06:20 | 622 | 2 | 19:58 | 20:00 | 51 | 1 |  |
| BD | பத்னேரா சந்திப்பு | 07:35 | 07:40 | 663 | 2 | 19:20 | 19:25 | 10 | 1 |  |
| AMI | அமராவதி | **08:15** | - | 672 | 2 | - | **19:05** | 0 | 1 | } |
# ராஜகிரகம்

**ராஜகிரகம்** (Rajgir) (House of the King or Royal House), இந்தியாவின், பிகார் மாநிலத்தில், நாலந்தா மாவட்டத்தில் அமைந்த பண்டைய கால நகரமாகும். மௌரியர் காலத்திய மகத நாட்டின் தலைநகராக இருந்தது. இந்நகரம் பௌத்தம் மற்றும் சமணம் சமயங்களின் மையமாக விளங்கியது. புத்தரும், மகாவீரரும் ராஜகிருகத்தில் தங்களின் போதனைகளை எடுத்துரைத்தனர். புத்தர் இந்நகரத்தின் சிறு மலைக்குச் சென்று அடிக்கடி தியானம் செய்வார். பௌத்தர்களுக்கு இந்நகரம் ஒரு புனித நகரமாகும். மகாபாரத இதிகாசத்தில், இந்நகரை ஆண்ட மன்னன் ஜராசந்தன் கிருஷ்ணரை பகைத்துக் கொண்டவன் என்றும் வீமன் ஜராசந்தனை மற்போரில் கொன்றான் என்றும் குறிப்பிடப்பட்டுள்ளது.  
ராஜகிரகம் பாட்னா நகரத்திலிந்து 100 கி மீ தொலைவில் உள்ளது. பாட்னா மற்றும் புதுதில்லியிலிருந்து தொடருந்து மற்றும் பேருந்து வசதியுள்ளது.
# ராஜகிரகம்

## மக்கள் தொகை கணக்கெடுப்பு

2011வது மக்கட்தொகை கணக்கெடுப்பின்படி, இந்நகர மக்கள் தொகை 41,587 ஆகும். அதில் ஆண்கள் 53%, பெண்கள் 47%. எழுத்தறிவு விகிதம் 52%, இது தேசிய சராசரி அளவான 59.5%விட குறைவாகும்.
# எழுதுமட்டுவாள்

**எழுதுமட்டுவாள்**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவில் அமைந்துள்ள ஒரு ஊர். யாழ்ப்பாணம் - கண்டி வீதியில் தென்மராட்சியின் தலைமை நகரமான சாவகச்சேரியில் இருந்து இது ஏறத்தாழ 15 கிலோமீட்டர் தொலைவிலும் யாழ்ப்பாண நகரில் இருந்து 32 கிலோமீட்டர் தொலைவிலும் அமைந்துள்ளது. எழுதுமட்டுவாளுக்கு மேற்கில் மிருசுவிலும், தெற்கில் கரம்பகமும், கிழக்கில் கிளிநொச்சி மாவட்டத்தைச் சேர்ந்த முகமாலையும், வடக்கில் கடலேரியும் உள்ளன.
# அரசினர் கலைக் கல்லூரி, உடுமலைப்பேட்டை

**அரசுக் கலைக் கல்லூரி உடுமலைப்பேட்டை** (Government Arts College, Udumalpet) இந்தியாவின் தமிழ்நாட்டில் திருப்பூர் மாவட்டத்தின் உடுமலைப்பேட்டையில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1971-ஆம் ஆண்டில் தொடங்கப்பட்டது. தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) "ஏ" தர மதிப்பீட்டுடன் மொத்தமாக 37.37 ஏக்கர் பரப்பளவைக் கொண்டு இயங்கிவருகிறது.தற்போது, இருபது இளநிலைப் படிப்புகளும், பத்து முதுகலைப் படிப்புகளும், முப்பது ஆராய்ச்சி படிப்புகளும் வழங்கப்படுகின்றன. *கிறிஸ்டியனல் மேரி சுகுணாவதி* இக்கல்லூரியின் முதல்வராக உள்ளார்.
# அரசினர் கலைக் கல்லூரி, உடுமலைப்பேட்டை

## வழங்கும் படிப்புகள்

இக்கல்லூரியில் இருசுழற்சிகளாக பின்வரும் படிப்புகள் வழங்கப்படுகின்றன.
# அரசினர் கலைக் கல்லூரி, உடுமலைப்பேட்டை

## வழங்கும் படிப்புகள்

### அறிவியல்

- கணிதம்
- இயற்பியல்
- வேதியியல்
- கணினி அறிவியல்
- தாவரவியல்
- விலங்கியல்
# அரசினர் கலைக் கல்லூரி, உடுமலைப்பேட்டை

## வழங்கும் படிப்புகள்

### கலை மற்றும் வணிகவியல்

- சுற்றுலா
- தமிழ்
- ஆங்கிலம்
- பொருளியல்
- வணிகவியல்
# அரசினர் கலைக் கல்லூரி, உடுமலைப்பேட்டை

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# தச்சன்தோப்பு

**தச்சன்தோப்பு**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவில் அமைந்துள்ள ஒரு ஊர். இது யாழ்ப்பாணம் - கண்டி வீதிக்கும், நாவற்குழி-கேரதீவு-மன்னார் வீதிக்கும் இடையில் அமைந்துள்ளது. இது நாவற்குழியில் இருந்து ஏறத்தாழ 3.5 கிலோமீடர் தொலைவிலும், யாழ்ப்பாணத்தில் இருந்து 11.5 கிலோமீட்டர் தொலைவிலும் உள்ளது.
# வாழைப்பழத் தோல்

**வாழைப்பழத் தோல்** என்பது வாழைப்பழத்தை மூடியிருக்கும் உறை ஆகும். உலகெங்கும் நுகரப்படும் மிகப்பிரபலமான பழங்களில் ஒன்றான வாழைப்பழம் வருடத்துக்கு 145 மில்லியன் தொன்கள் உற்பத்தி செய்யப்படுவதாக 2011 இல் கணிக்கப்பட்டுள்ளது. வாழைப்பழத்தோலை நீக்கிய பின்னரே வாழைப்பழம் சாப்பிடப்படுகிறது.
# வாழைப்பழத் தோல்

### தண்ணீர் சுத்திகரிப்பு

வாழைப்பழத் தோல் மூலம் நீரில் உள்ள காரீயம், செம்பு உட்பட்ட உலோகங்களையும், இரசாயனப் பொருட்களையும் அகற்றி நீரைச் சுத்திகரிக்கலாம் என்பது பல்வேறு ஆய்வுகளின் மூலம் கண்டுபிடிக்கப்பட்டுள்ளது.
# விக்கிப்பீடியா:Statistics/weekly/25-Oct-2015
# போரான் பாசுபேட்டு

**போரான் பாசுபேட்டு** *(Boron phosphate)* என்பது BPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பாசுபாரிக் அமிலத்துடன் போரிக் அமிலத்தை வினை புரியச் செய்வது போரான் பாசுபேட்டைத் தயாரிப்பதற்குரிய எளிமையான வழியாகும். வெண்மை நிறத்துடன் காணப்படும் இச்சேர்மம் 1450° செ வெப்பநிலைக்கு மேல் ஆவியாவதால் இதனை உருக்குவது இயலாது.
# போரான் பாசுபேட்டு

## தயாரிப்பு

பாசுபாரிக் அமிலத்துடன் போரிக் அமிலத்தை 80 முதல் 1200 ° செ வெப்பநிலைக்கு சூடுபடுத்தி வினைபுரியச் செய்தால் போரான் பாசுபேட்டு உருவாகிறது. இதனோடு தொடர்புடைய குளிரூட்டு முறையில் வெண்மையான படிகவடிவமில்லாத தூள் உருவாகிறது. இத்தூளை 1000 ° செ வெப்பநிலைக்கு இரண்டு மணிநேரம் சூடுபடுத்தினால் நுண்படிக விளைபொருளாக இச்சேர்மம் உருவாகிறது.  
இச்செயல்முறையின் பிரதான வினை:  
:H<sub>3</sub>BO<sub>3</sub> + H<sub>3</sub>PO<sub>4</sub> → BPO<sub>4</sub> + 3 H<sub>2</sub>O  
தற்காலத்தில், இவற்றைத் தவிர நீர்வெப்பத் தொகுப்பு முறைமற்றும் நுண்ணலைத் தொகுப்பு முறை போன்ற புதிய முறைகளும் போரான் பாசுபேட்டு தயாரிப்பதற்காக அறியப்பட்டுள்ளன
தொழிற்துறை பயன்பாடுகள் காரணமாக இதரத் தயாரிப்பு முறைகளும் போரான் பாசுபேட்டைத் தயாரிக்கப் பயன்படுத்தப்படுகின்றன. : α-குவார்ட்சு, AlPO4, பெரிலினைட்டு கனிமத்தின் படிக அமைப்புடன் சமவடிவப் படிகவமைப்புக் கொண்டுள்ளது.
# இருதெலூரியம் புரோமைடு

**இருதெலூரியம் புரோமைடு** *(Ditellurium bromide)* என்பது Te<sub>2</sub><sub></sub>Br என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தெலூரியத்தின் நிலைப்புத் தன்மை கொண்ட கீழ்நிலை புரோமைடுகள் சிலவற்றில் இதுவும் ஒன்றாகும். சால்கோசன்/ஆலைடு விகிதம் இரண்டைவிட குறைவாகும் போது , கந்தகம் மற்றும் செலினியம் சேர்மங்கள் போலல்லாமல் தெலூரியம் பலபகுதி கீழாலைடுகளாக உருவாகிறது.
# இருதெலூரியம் புரோமைடு

## தயாரிப்பு மற்றும் பண்புகள்

Te2Br சாம்பல் நிறத்தில் திண்மமாகக் காணப்படுகிறது. தளத்தில் இரட்டைப் பாலமிட்டு ஆக்ரமித்துள்ள Br அணுக்களுடன் கூடிய தெலூரியம் சங்கிலிகளால் இதன் கட்டமைப்பு ஆக்கப்பட்டுள்ளது. தெலூரியத்தை விகிதவியல் அளவின் அடிப்படையில் புரோமினுடன் சேர்த்து 215 ° செ வெப்பநிலைக்குச் சூடுபடுத்தினால் இருதெலூரியம் புரோமைடு தோன்றுகிறது. இதனோடு இயைந்த குளோரைடு மற்றும் அயோடைடுகளும் (Te2Cl மற்றும் Te2I) அறியப்படுகின்றன.  
இவை தவிர மஞ்சள் நிறத்தில் திரவ Te2Br2 மற்றும் ஆரஞ்சு நிறத்தில் திண்ம TeBr4 முதலியனவும் அறியப்படுகின்றன
# அமோனியம் ஆக்சலேட்டு

**அமோனியம் ஆக்சலேட்டு** *(Ammonium oxalate)* என்பது C<sub>2</sub>H<sub>8</sub>N<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இம்மூலக்கூற்று வாய்ப்பாடு சிலசமயங்களில் (NH<sub>4</sub>)<sub>2</sub>C<sub>2</sub>O<sub>4</sub> என்றும் எழுதப்படுகிறது. அமோனியத்தின் ஆக்சலேட்டு உப்பான இச்சேர்மம் சிலசமயங்களில் நீரேற்று வடிவிலும் காணப்படுகிறது. வரையறுக்கப்பட்ட வெப்பநிலை மற்றும் அழுத்தத்தில் அமோனியம் ஆக்சலேட்டு நிறமற்றதாகவும், நெடியற்றதாகவும், எளிதில் ஆவியாகாத சேர்மமாகவும் உள்ளது. சிறுநீரகக் கல்லின் பகுதிப்பொருளாகவும் பறவை எச்சத்திலும் அமோனியம் ஆக்சலேட்டு காணப்படுகிறது.
# மகாராஷ்டிரா விரைவுவண்டி

11039/11040 எண் கொண்ட **மகாராஷ்டிரா விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி கோந்தியா சந்திப்புக்கும், கோலாப்பூருக்கும் இடையே பயணிக்கிறது.
# மகாராஷ்டிரா விரைவுவண்டி

## நிறுத்தங்கள்

| நிலையத்தின்
குறியீடு | நிலையத்தின் பெயர் | தொலைவு |
| --- | --- | --- |
| G | கோந்தியா சந்திப்பு | 0 |
| NGP | நாக்பூர் சந்திப்பு | 131 |
| BD | பட்னேரா சந்திப்பு | 305 |
| AK | அகோலா சந்திப்பு | 384 |
| BSL | புசாவள் சந்திப்பு | 524 |
| MMR | மன்மாடு சந்திப்பு | 708 |
| DD | டவுண்டு சந்திப்பு | 945 |
| PUNE | புனே சந்திப்பு | 1020 |
| MRJ | மிராஜ் சந்திப்பு | 1299 |
| KOP | கோலாப்பூர் | } |
# மகாராஷ்டிரா விரைவுவண்டி

## இணைப்புகள்

- http://www.irfca.org/faq/faq-trivia.html
# தங்க மூவயோடைடு

**தங்க மூவயோடைடு** *(Gold iodide)* என்பது AuI<sub>3</sub><sub></sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிலைப்புத் தன்மையுள்ள ஒரு சேர்மமாக Au<sub>2</sub>I<sub>6</sub> இருக்கலாமென்று என்று எதிர்பார்க்கப்பட்டாலும் தங்கம் (III) அயோடைடானது இல்லாத ஒரு சேர்மத்திற்கு எடுத்துக்காட்டாய் விளங்குகிறது. இதைத் தனித்துப் பிரித்தெடுக்க மேற்கொள்ளப்பட்ட முயற்சிகளில் எல்லாம் தங்கம்(I) அயோடைடு மற்றும் அயோடின் மட்டுமே உருவானது.  
:"AuI<sub>3</sub>" → AuI + I<sub>2</sub>
# யாகாவாராயினும் நா காக்க

**யாகாவாராயினும் நா காக்க** சத்ய பிரபாஸ் பினிசெட்டியின் எழுத்து மற்றும் இயக்கத்தில் 2015ஆவது ஆண்டில் வெளியான ஓர் இந்திய தமிழ்த் திரைப்படமாகும். இப்படத்தை இயக்கிய சத்ய பிரபாஸின் சகோதரரான ஆதி, நிக்கி கல்ரானி ஆகியோர் முக்கிய வேடங்களில் நடித்திருந்தனர். பசுபதி, ரிச்சா பல்லட், மிதுன் சக்கரவர்த்தி ஆகியோர் இதர துணை வேடங்களில் நடித்திருந்தனர். இத்திரைப்படம் சென்னையில் நடந்த ஒரு உண்மை சம்பவத்தினை அடிப்படையாகக் கொண்டு உருவாக்கப்பட்டது.
# யாகாவாராயினும் நா காக்க

## நடிகர்கள்

- ஆதி - சதிஷ் கணபதி (சாகா)
- நிக்கி கல்ரானி - கயல்
- மிதுன் சக்கரவர்த்தி - முதலியார்
- ரிச்சா பல்லட் - பிரியா
- இலட்சுமி பிரியா சந்திரமவுலி - நிலா
- பசுபதி - காசிமேடு தேவா
- ஹரீஷ் உத்தமன் - குணா
- நாசர் - பாலசந்தர் (காவல் ஆணையர்)
- ஆடுகளம் நரேன் - கிருஷ்ணன் சதிஷின் தந்தை
- பிரகதி - சதிஷின் தாயார்
- கிட்டி - முதலியாரின் உதவியாளர்
- மகாதேவன் - அமைச்சர் துரையரசன்
- சியாம் குமார் - ராஜேஷ்
- சிறீ கார்த்திக் - சிவா
- சித்தார்த் கோபிநாத் - கிஷோர்
- போஸ் வெங்கட் - கான், காவல் உதவி ஆணையர்
- ஆனந்த் வர்மா
- அனிதா ஐயர் - ரோஷினி, சதிஷின் சகோதரி
- ராஜசிம்மன் - தேவாவின் கையாள்
- சபர்ணா - சபர்ணா
# 1636

**1636** (**MDCXXXVI**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு]] ஆகும்.
# 1636

## நிகழ்வுகள்

- பெப்ரவரி 24 - டென்மார்க்கில் வேலை செய்யும் ஆற்றலுடைய அனைத்துப் பிச்சைக் காரர்களும் கப்பல்கள கட்டும் தொழிலில் அல்லது துடுப்பு வலிக்கும் பணிக்கு அனுப்பப்பட வேண்டும் என நான்காம் கிறித்தியான் மன்னர் பணிப்புரை விடுத்தார்.
- செப்டம்பர் 8 - வட அமெரிக்காவின் முதல் உயர் கல்வி நிலையமான புதிய கல்லூரி நிறுவுவதற்கு ஆதரவாக மாசச்சூசெட்ஸ் குடா குடியேற்றநாடு வாக்களித்தது.
- முப்பதாண்டுப் போர்: பிரெஞ்சு குறுக்கீடு ஆரம்பமாகியது.
- மஞ்சு இனக்குழு வடக்கு சீனாவின் லியோனிங்கு பிராந்தியத்தைக் கைப்பற்றி, சென்யாங்கு நகரைத் தமது தலைநகராக அறிவித்து சிங் அரசமரபு என்ற புதிய வம்சத்தை ஆரம்பித்தனர்.
- றோட் தீவு கண்டுபிடிக்கப்பட்டது.
- ஒக்ஸ்போர்ட் பல்கலைக்கழகப் பதிப்பகம் ஆரம்பிக்கப்பட்டது.
- திருமலை நாயக்கர் அரண்மனை கட்டப்பட்டது.
# சம்பங்கி

**சம்பங்கி** நீலக்கற்றாழையை ஒத்திருக்கும். இதன் சாறு நறுமணப் பொருள்கள் தயாரிப்பில் பயன்படுத்தப்படுகின்றன. வீங்கிய வேர்களையுடையதால் இலத்தின் மொழியில் tuberosa என்றும் அழைக்கப்பட்டது. Polianthes என்பதற்கு கிரேக்க மொழியில் "பல மலர்கள்" என்று பொருள். மெக்சிகன், ஸ்பானிஷ் மொழியில் nardo அல்லது "புனித ஜோசப்பின் ஊழியர்கள்" அதாவது வரா டி சான் ஜோஸ் என்று அழைக்கப்படுகிறது. இது ஆலை இந்தியாவில் ரஜினிகாந்தா என அழைக்கப்படுகிறது. இதற்கு 'இரவில் மணம்' என்று பொருள். இது ஹவாயில் kupaloke எனவும் அழைக்கப்படுகிறது.
# சம்பங்கி

## வளர்ச்சி

அனைத்து வகை மண்ணிலும் சம்பங்கி வளரும். சரளை, செம்மண்ணில் நன்றாக வளரும். எல்லாக் காலத்திலும் சாகுபடி செய்யலாம்.
# கிரைக் பிராத்வெயிட்

**கிரைக் கிளயர்மோன்டே பிராத்வெயிட்** (*'Kraigg Clairmonte Brathwaite*,  
பிராத்வெயிட் உள்ளூர் ஆட்டங்களில் 28 தடவைகள் நூறு ஓட்டங்களைப் பெற்றதன் பின்னர், 15-வயதிற்குட்பட்டோருக்கான மேற்கிந்திய அணியில் சேர்க்கப்பட்டார். 2008 15-வயதிற்குட்பட்டோருக்கான சர்வதேச கோப்பைக்கான தொடரில் கலந்து கொண்டார். 2009 சூனில் வங்காளதேச அணிக்கு எதிரான தேர்வுப் போட்டிகளில் விளையாடத் தேர்தெடுக்கப்பட்டார்.
# கிரைக் பிராத்வெயிட்

## சர்வதேச போட்டிகள்

சூன், 2009 ஆம் ஆண்டில் வங்காளதேசத் துடுப்பாட்ட அணிக்கு எதிரான தொடரின் போது தேர்வுத் துடுப்பாட்டப் போட்டிகளில் விளையாட இவரை மேற்கிந்தியத்தீவுகள் துடுப்பாட்ட அணி நிர்வாகம் அழைத்தது.ஏனெனில் அந்தத் தொடருக்கு தேர்வான சில வீரர்கள் வேலை நிறுத்தம் செய்ததால் இவருக்கு வாய்ப்பு வழங்கப்பட்டது.  
நவம்பர் 1, 2016 இல் ஷார்ஜா துடுப்பாட்ட அரங்கத்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் முதல் பகுதியில் 5 ஆவது வீரராக களம் இறங்கி இறுதிவரை ஆட்டமிழக்காமல் 142* ஓட்டங்கள் எடுத்தார் . பின் இரண்டாவது ஆட்டப்பகுதியிலும் துவக்க வீரராக களம் இறங்கி இறுதிவரை ஆட்டமிழக்கமல் இருந்தார். இதன்மூலம் இரண்டு ஆட்டப் பகுதியிலும் ஆட்டமிழக்காமல் இருந்த துவக்கவீரர் எனும் சாதனை படைத்தார்..
# கிரைக் பிராத்வெயிட்

## சாதனைகள்

### தேர்வு நூறுகள்

| # | ஓட்டங்கள் | ஆட்டம் | எதிராக | நாடு | அரங்கு | ஆண்டு | முடிவு |
| --- | --- | --- | --- | --- | --- | --- | --- |
| **1** | 129 | 11 | போர்ட் ஆஃப் ஸ்பெய்ன், டிரினிடாட் மற்றும் டொபாகோ | குயிண்ஸ் பார்க் ஓவல் அரங்கம் | 2014 | வெற்றி |  |
| **2** | 212 | 13 | கிங்சுடவுன், செயின்ட் வின்செண்டு மற்றும் கிரெனடீன்கள் | ஆர்னோசு வேல் அரங்கு | 2014 | வெற்றி |  |
| **3** | 106 | 16 | போர்ட் எலிசபெத், தென்னாப்பிரிக்கா | சென் ஜோர்ஜசு ஓவல் | 2014 | சமம் |  |
| **4** | 116 | 19 | சென் ஜோர்ஜ்சௌ, கிரெனடா | தேசிய துடுப்பாட்ட அரங்கு | 2015 | தோல்வி | } |
# சீசியம் குரோமேட்டு

**சீசியம் குரோமேட்டு** *(Caesium chromate)* என்பது CrCs<sub>2</sub>O<sub>4</sub> என்ற மூலக்கூற்று வாய்ப்பாடு கொ ண்ட ஒரு கனிம வேதியியல் சேர்மமாகும். குரோமிக் அமிலத்தினுடைய சீசியம் உப்பான இச்சேர்மம் சீசியம் ஆவியை உற்பத்தி செய்வதில் பயன்படுத்தப்படுகிறது. சிலிக்கான், போரான் அல்லது தைட்டானியம் தனிமங்கள் சீசியம் குரோமேட்டுடன் வினைபுரிவதால் சீசியம் ஆவி உற்பத்தியாகிறது. வெற்றிடக் குழாய்கள் உற்பத்தி செய்யும் இறுதிநிலையில் சீசியம் குரோமேட்டு பயன்படுத்தப்படுகிறது. ஆக்சிசன் மற்றும் நைட்ரசன் உள்ளிட்ட எஞ்சிய வாயுக்களுடன் சீசியம் ஆவி வினைபுரிகிறது.
# அக்கான் முரசு

**அக்கான் முரசு**, மேற்கு ஆப்பிரிக்காவில் செய்யப்பட்ட ஒரு முரசு. இது பின்னர் வட அமெரிக்காவில் உள்ள வெர்சீனியா குடியேற்றப் பகுதியில் கண்டுபிடிக்கப்பட்டது. பிரித்தானிய அருங்காட்சியகத்தில் உள்ள ஆப்பிரிக்க அமெரிக்கப் பொருட்களில் மிகப் பழமையானது இதுவே. உலகில் இப்போது கிடைப்பவற்றுளும் இதுவே பழமையானதாக இருக்கக்கூடும். இந்த முரசு, அடிமை வணிகத்தின் ஒரு பகுதியாக 12 மில்லியன் என மதிப்பிடப்பட்ட எண்ணிக்கையான மக்கள் அத்திலாந்திக் பெருங்கடலுக்குக் குறுக்காகக் கொண்டுசெல்லப்பட்டதில் மூன்று கண்டங்களின் தொடர்பின் எச்சங்களில் ஒன்றாக உள்ளது.
# 2015 ஆப்கானித்தான் நிலநடுக்கம்

**2015 ஆப்கானித்தான் நிலநடுக்கம்** 2015 அக்டோபர் 26 அன்று ஆப்கானித்தானில் இடம்பெற்ற நிலநடுக்கத்தைக் குறிக்கும். இந்த நிலநடுக்கத்தினால் குறைந்தது 360 பேர் உயிரிழந்தனர். 2000க்கும் மேற்பட்டோர் காயமடைந்தனர்.  
அக்டோபர் 26, 2015 அன்று 14:45 (09:09 ஒபநே) 7.5 அளவிலான நிலநடுக்கம் தெற்காசியாவில், இந்து குஷ் பகுதியில் ஆப்கானித்தானின் அலகாதரி-யெ கிரண் வா முஞ்சனுக்கு வடக்கே 45கி.மீ. தொலைவில் மையம் கொண்டிருந்தது. நிகழ்நேரத் தகவல்களின்படி 180 பேர் உயிரிழந்துள்ளனர்;இவர்களில் 147 பேர் பாக்கித்தானிலும் 33 பேர் ஆப்கானித்தானிலும் உயிரிழந்துள்ளனர். ஆப்கானித்தான், பாக்கித்தான், இந்தியா, தஜிகிஸ்தான், கிர்கிசுத்தான் நாடுகளில் நில அதிர்வுகள் உணரப்பட்டன. இந்திய நகரங்களான புது தில்லி, சிறிநகரிலும் சீனாவின் சிஞ்சியாங் பகுதியில் உள்ள கஷ்கர், அக்சூ, ஹோதன் நகர்களிலும் உணரப்பட்டன.  
பாக்கித்தானிய தினசரி *தி நேசன்* இந்த நிலநடுக்கம் 210 கி.மீ. ஆழத்தில் ஏற்பட்ட பாக்கித்தானின் மிகப்பெரிய நிலநடுக்கமாக அறிவித்துள்ளது.  
பத்தாண்டுகளுக்கு முன்னர் இதே அக்டோபரில் 2005இல் காசுமீரில் இதே பகுதியில் இதேயளவில் (7.6 M<sub>w</sub>)ஏற்பட்ட நிலநடுக்கத்தில் 87,351 உயிரிழப்புகளும், 75,266 காயங்களும், 2.8 மில்லியன் இடப்பெயர்வுகளும் 250,000 கால்நடை இழப்புகளும் ஏற்பட்டன. இவை இரண்டுக்குமுள்ள முதன்மை வேறுபாடு நிகழ்வு ஏற்பட்ட ஆழத்திலாகும்; 2005 நிலநடுக்கம் 15 கி.மீ. ஆழத்திலும் தற்போதைய நிலநடுக்கம் 212.5 கி.மீ. ஆழத்திலும் ஏற்பட்டுள்ளன.
# ஜனபாதங்கள்

**ஜனபாதங்கள்** (Janapadas) (சமசுகிருதம்: जनपद) என்பவை வேத காலத்தில் இந்தியத் துணைக்கண்டத்தில் இருந்த நாடுகள், குடியரசுகள் (கனபதங்கள்) மற்றும் முடியரசுகள் (சாம இராச்சியங்கள்) ஆகும். வேத காலமானது பிந்தைய வெண்கலக் காலம் முதல் இரும்புக் காலத்துக்குள் வரையிலான காலங்களைத் தொடுகிறது. இது பொ. ஊ. மு. 1500ஆம் ஆண்டு முதல் பொ. ஊ. மு. 6ஆம் நூற்றாண்டு வரை நீடித்திருந்தது. 16 ''மகாஜனபாதங்களின் வளர்ச்சியின் போது, பெரும்பாலான ஜனபாதங்கள் அதிக சக்தி வாய்ந்த அண்டை நாடுகளால் இணைத்துக் கொள்ளப்பட்டன. எனினும், சில ஜனபாதங்கள் சுதந்திர நாடுகளாகத் தொடர்ந்தன.
# ஜனபாதங்கள்

## பெயர்க் காரணம்

*ஜனம்* (மக்கள்) மற்றும் *பாதம்* (காலடி) ஆகிய சொற்கள் இணைந்து *ஜனபாதம்* என்ற சொல் உருவானது.
# ஜனபாதங்கள்

## வளர்ச்சி

பூர்வீகமாகக் கொண்ட, கவனமாக உருவாக்கப்பட்ட ஒரு ஷ்ரத்தா சடங்கான அக்னிகயனத்துக்காகப் பயன்படுத்தப்படும் கலங்கள் மற்றும் வல்லூறு வடிவிலான பீடத்தின் நவீன மாதிரி.]]
நாணயம்.]]
இலக்கிய ஆதாரங்கள் ஜனபாதங்கள் பொ. ஊ. மு. 1500 மற்றும் பொ. ஊ. மு. 500க்கு இடையில் செழித்திருந்தன என்று பரிந்துரைக்கின்றன. "ஜனபாதம்" என்ற சொல்லானது முதன் முதலில் ஐத்தரேய (8.14.4) மற்றும் சதபத (13.4.2.17) பிராமண நூல்களில் காணப்படுகிறது.  
வேத சம்கிதங்களில் *ஜனா* என்ற சொல்லானது ஒரு பழங்குடியினத்தைக் குறிக்கப் பயன்படுத்தப்பட்டது. இதன் உறுப்பினர்கள் ஒரே மூதாதையர் மரபைக் கொண்டிருந்ததாக நம்பிக்கை கொண்டிருந்தனர். ஒரு மன்னனால் தலைமை தாங்கப்பட்டு இருந்த ஜனாவின் உறுப்பினர்களின் ஒரு பொதுவான அவையாக *சமிதி* இருந்தது. அதற்கு ஒரு மன்னனைத் தேர்ந்தெடுக்கவோ அல்லது அரியணையிலிருந்து இறக்கவோ சக்தி இருந்தது. மன்னனுக்கு ஆலோசனை கூறிய அறிவு மிகுந்த மூத்தோரின் ஒரு சிறிய அவையாக *சபா* இருந்தது.  
ஜனங்கள் என்பவை உண்மையில் பகுதியளவு நாடோடிகளாக இருந்த மேய்ச்சல் சமூகங்கள் ஆகும். ஆனால், நாடோடி வாழ்க்கையைக் குறைத்துக் கொண்ட போது குறிப்பிட்ட நிலப்பரப்புகளுடன் படிப்படியாக இவர்கள் தொடர்புபடுத்தப்பட்டவர்களாக உருவாயினர். ஜனங்களுக்குள் பல்வேறு *குலங்கள்* (இனங்கள்) வளர்ச்சியடைந்தன. ஒவ்வொரு குலத்திற்கும் ஒரு சொந்தத் தலைவர் இருந்தார். படிப்படியாகத் தற்காப்பு மற்றும் போர் முறைத் தேவைகளானவை ஜனங்களை *ஜனபதிகளால்* (சத்திரியப் போர் வீரர்கள்) தலைமை தாங்கப்பட்ட இராணுவக் குழுக்களை உருவாக்கத் தூண்டின. இந்த முன் வடிவமானது இறுதியாக வளர்ச்சியடைந்து ஜனபாதங்கள் என அறியப்படும் அரசியல் குழுக்கள் நிறுவப்படக் காரணமாகியது.  
சில ஜனங்கள் தமது சொந்த ஜனபாதங்களாக வளர்ச்சியடைந்த அதே நேரத்தில், மற்றவை ஒரு பொதுவான ஜனபாதத்தை உருவாக்குவதற்காக ஒன்றாகக் கலந்தன எனத் தோன்றுகிறது. சுதா மிசுரா என்ற அரசியல் அறிவியலாளர் பாஞ்சால ஜனபாதத்தின் பெயரானது அது ஐந்து (*பஞ்ச*) ஜனங்களின் இணைவு என்பதைப் பரிந்துரைக்கிறது என்கிறார். ஆரம்ப நூல்களில் குறிப்பிடப்பட்டுள்ள சில ஜனங்கள் (அஜா மற்றும் முதிபா போன்றவை) பிந்தைய நூல்களில் எந்த ஒரு குறிப்பிடுதலையும் பெறவில்லை. இந்த சிறிய ஜனங்கள் வெல்லப்பட்டு பெரிய ஜனங்களுடன் அங்கமாகச் சேர்த்துக் கொள்ளப்பட்டன என்ற கோட்பாட்டை மிசுரா முன் வைக்கிறார்.  
ஜனபாதங்கள் படிப்படியாக கி. மு. 500 வாக்கில் கலைக்கப்பட்டன. வட இந்தியாவில் மகதம் போன்ற ஏகாதிபத்திய சக்திகளின் வளர்ச்சி இவற்றின் கலைப்புக்குக் காரணமாக அமைந்தது எனக் கூறலாம். தெற்காசியாவின் வடமேற்குப் பகுதியில் பாரசீகர்கள் மற்றும் கிரேக்கர்கள் போன்றோரால் நடத்தப்பட்ட அயல்நாட்டுப் படையெடுப்புகளும் இதற்குக் காரணமாக அமைந்தன.
# ஜனபாதங்கள்

## இயற்பண்பு

இக்காலத்தில் வட இந்தியாவில் உச்சபட்ச அரசியல் ஒருமமாக ஜனபாதங்கள் இருந்தன. இந்த அரசியல் அமைப்புகள் பொதுவாகக் முடியரசுகளாக இருந்தன. எனினும், ஒரு சில ஒரு வகைக் குடியரசு அமைப்பைப் பின்பற்றின. இதில் ஆட்சியாளர்கள் மரபு வழியாகப் பதவிக்கு வந்தனர். இராச்சியத்தின் தலைவர் இராஜா அல்லது மன்னர் என்று அழைக்கப்பட்டார். ஒரு புரோகிதர் மற்றும் சேனானி (இராணுவத்தின் தளபதி) ஆகியோர் மன்னனுக்குத் துணையாக இருந்தனர். மேலும், இரண்டு பிற அரசியல் அமைப்புகளும் இருந்தன. அவை மூத்தோர்களின் ஒரு மன்றம் எனக் கருதப்படும் சபா மற்றும் ஒட்டு மொத்த மக்களின் ஒரு பொது அவையான சமிதி ஆகியவை ஆகும்.
# ஜனபாதங்கள்

## இயற்பண்பு

### இராச்சியங்களின் எல்லைகள்

பெரும்பாலும் ஆறுகள் இரண்டு அண்டை இராச்சியங்களின் எல்லைகளாக இருந்தன. வடக்கு மற்றும் தெற்குப் பாஞ்சாலம், மேற்கு (பாண்டவரின் இராச்சியம்) மற்றும் கிழக்குக் (கௌரவரின் இராச்சியம்) குரு தேசம் ஆகியவற்றை இதற்கு எடுத்துக் காட்டாகக் கொள்ளலாம். சில நேரங்களில் இராச்சியங்களை விடப் பெரிய காடுகள் ஜனபாதங்களின் எல்லைகளாக இருந்தன. இதற்கு எடுத்துக்காட்டாகப் பாஞ்சாலம் மற்றும் கோசலைக்கு இடையில் இருந்த நைமிசாரண்யக் காட்டை எடுத்துக் கொள்ளலாம். இமயமலை, விந்தியச்சலம் மற்றும் சகியத்திரி போன்ற மலைத் தொடர்களும் இவற்றின் எல்லைகளாக இருந்தன.
# ஜனபாதங்கள்

## இயற்பண்பு

### நகரங்களும், கிராமங்களும்

பண்டைக் காலத் தலைநகரம் ஆகும். இந்த நகரத்தின் எஞ்சிய பகுதிகள் பரேலியில் கண்டுபிடிக்கப்பட்டுள்ளன.]]
சில இராச்சியங்கள் ஒரு முதன்மை நகரத்தைக் கொண்டிருந்தன. அந்நகரங்கள் ஜனபாதங்களின் தலைநகரங்களாகச் சேவையாற்றின. எடுத்துக்காட்டாக, பாண்டவர்களின் இராச்சியத்தின் தலை நகரம் இந்திரப்பிரஸ்தம் ஆகும். கௌரவர்களின் இராச்சியத்தின் தலைநகரம் அத்தினாபுரம் ஆகும். வடக்குப் பாஞ்சாலத்தின் தலைநகரமானது அகிச்சத்ரா ஆகும். அதே நேரத்தில் தெற்குப் பாஞ்சாலத்தின் தலைநகரமானது கம்பில்யா ஆகும். கோசலை தன் தலைநகரத்தை அயோத்தியில் கொண்டிருந்தது. முதன்மை நகரம் அல்லது ஆட்சி செய்யும் மன்னனின் அரண்மனை அமைந்துள்ள நகரமான தலைநகரம் தவிர்த்து, சிறு பட்டணங்களும், கிராமங்களும் இராச்சியம் முழுவதும் பரவியிருந்தன. மன்னரால் நியமிக்கப்பட்ட அதிகாரிகளால் வரியானது அவ்விடங்களில் இருந்து வசூலிக்கப்பட்டது. மற்ற மன்னர்கள் மற்றும் கொள்ளைக்காரப் பழங்குடியினங்களில் இருந்து வரும் தாக்குதலில் இருந்து பாதுகாப்பளிப்பதை இதற்குப் பதிலாக மன்னர் செய்தார். மேலும், படையெடுத்து வரும் அயல் நாட்டு நாடோடிப் பழங்குடியினங்களுக்கு எதிராகவும் பாதுகாப்பு அளித்தார். குற்றம் செய்தவர்களைக்குத் தண்டனை கொடுத்ததன் மூலம் தனது இராச்சியத்தில் சட்டம் ஒழுங்கையும் மன்னர் நடைமுறைப்படுத்தினார்.
# ஜனபாதங்கள்

## நிர்வாகம்

ஜனபாதங்கள் சத்திரிய ஆட்சியாளர்களைக் கொண்டிருந்தன. இலக்கியக் குறிப்புகளை அடிப்படையாகக் கொண்டு, ஜனபாதங்கள் மன்னருடன் சேர்த்து பின்வரும் அவைகளால் நிர்வாகம் செய்யப்பட்டன என வரலாற்றாளர்கள் கோட்பாடுகளை உருவாக்கியுள்ளனர்:  
; சபா (மன்றம்)
: தகுதி வாய்ந்த உறுப்பினர்கள் அல்லது மூத்தோரின் (பெரும்பாலும் ஆண்கள்) ஒரு மன்றத்தை ஒத்த அவையானது மன்னனுக்கு ஆலோசனைகளைக் கூறியது. அவர்கள் நீதி தொடர்பான செயல்களைச் செய்தனர். *கானாக்கள்* அல்லது குடியரசு ஜனபாதங்கள் கான-இராச்சியம் என்று அழைக்கப்பட்டன. இவற்றிற்கு மன்னர்கள் கிடையாது. மூத்தோரின் அவையானது இதன் நிர்வாகத்தை நடத்தியது.  
; பௌர சபா (செயல் மன்றம்)
: பௌர சபா என்பது தலைநகரத்தின் (*புரம்*) அவை ஆகும். இது நகர நிர்வாகத்தைக் கவனித்துக் கொண்டது.  
; சமிதி (பொது அவை)
: ஒரு சமிதி என்பது பொதுவாகக் குடியரசு அல்லது நகர அரசின் அனைத்து முதிர் வயதுடையவர்களையும் கொண்டிருந்தது. ஒட்டு மொத்த நகர அரசுக்கும் ஒரு முக்கியமான கருத்து கூறப்பட வேண்டும் எனும் போது ஒரு சமிதியானது கூட்டப்பட்டது. விழாக்களின் போது திட்டமிடவும், நிதி பெறவும், விழாக்களை நடத்தும் நேரத்திலும் ஒரு சமிதி கூட்டப்பட்டது.  
; ஜனபாதா
: ஜனபாத அவயானது ஜனபாதத்தில் எஞ்சியவர்களைப் பிரதிநிதித்துவப்படுத்தியது. ஒரு வேளை கிராமங்களை இது பிரதிநிதித்துவப்படுத்தி இருக்கலாம் என்று கருதப்படுகிறது. கிராமங்கள் ஒரு *கிராமினியால்* நிர்வாகம் செய்யப்பட்டன.  
"பௌர-ஜனபாதா" என்று அழைக்கப்பட்ட ஒரு பொதுவான அவை இருந்தது என சில வரலாற்றாளர்கள் கோட்பாடுகளைக் குறிப்பிடுகின்றனர். ஆனால், ராம் சரண் சர்மா போன்ற பிறர் இக்கோட்பாட்டுடன் ஒத்துப் போவதில்லை. பௌர சபா மற்றும் ஜனபாதா ஆகிய அவைகள் இருந்தன என்பதே ஒரு சர்ச்சைக்குரிய கருத்தாக உள்ளது.